**projektas**

**reg. Nr. T-161**

**2.21. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono SAVIVALDYBĖS turto PERDAVIMO PASVALIO R. Pumpėnų gimnazijai**

2020 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu ir 12 straipsnio 1 bei 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, Pasvalio rajono savivaldybės tarybos 2020 m. vasario 26 d. sprendimą Nr. T1-19 „Dėl Pasvalio r. Daujėnų pagrindinės mokyklos reorganizavimo ir reorganizavimo sąlygų aprašo patvirtinimo“ ir atsižvelgdama į Pasvalio r. Daujėnų pagrindinės mokyklos 2020 m. rugpjūčio 12 d. raštą Nr. S-121 „Dėl turto perdavimo“, Pasvalio rajono savivaldybės taryba nusprendžia:

1. Perduoti Pasvalio r. Pumpėnų gimnazijai valdyti, naudoti ir disponuoti juo patikėjimo teise Pasvalio rajono savivaldybei nuosavybės teise priklausantį ir šiuo metu Pasvalio r. Daujėnų pagrindinės mokyklos patikėjimo teise valdomą:

1.1. ilgalaikį materialųjį turtą, kurio bendra pradinė vertė – 3 402,17 Eur, likutinė vertė 2020 m. rugpjūčio 31 d. – 0,00 Eur (priedas);

1.2. trumpalaikį materialųjį turtą, kurio bendra įsigijimo vertė – 9 302,17Eur (pagal Pasvalio r. Daujėnų pagrindinės mokyklos direktoriaus patvirtintą sąrašą).

2. Įgalioti Pasvalio r. Daujėnų pagrindinės mokyklos direktorių pasirašyti šio sprendimo 1 punkte nurodyto turto perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2020-08-17 tel. (8 451) 54 114

Suderinta DVS Nr. RTS-170

 Pasvalio rajono savivaldybės tarybos

2020 m. rugpjūčio d. sprendimo Nr. T1-

 priedas

**PASVALIO RAJONO SAVIVALDYBEI NUOSAVYBĖS TEISE PRIKLAUSANČIO ILGALAIKIO MATERIALIOJO TURTO, PERDUODAMO PASVALIO R. PUMPĖNŲ GIMNAZIJAI, SĄRAŠAS**

|  |  |  |  |  |  |
| --- | --- | --- | --- | --- | --- |
| Eil.Nr. | Turto pavadinimas | Inventorinis numeris | Pagaminimo ar įsigijimo metai | Pradinėvertė, Eur | Likutinėvertė (2020-08-31), Eur |
| 1. 1.
 | Kompiuteris su priedais | 013305K | 2005 | 480,77 | 0,00 |
| 1. 1.
 | Baldų komplektas | 001630042K | 2007 | 1 028,15 | 0,00 |
|  | Baldų komplektas | 01630019K | 2006 | 589,96 | 0,00 |
|  | Signalizacija | 01630044K | 2009 | 1 303,29 | 0,00 |
|  |  **Iš viso:** | **3 402,17** | **0,00** |

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono SAVIVALDYBĖS turto PERDAVIMO**

**PASVALIO R. Pumpėnų gimnazijai**

2020-08-17

Pasvalys

**1. Problemos esmė.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina Savivaldybės taryba, o Savivaldybės įstaigos ir organizacijos turtą valdo, naudoja ir juo disponuoja patikėjimo teise. Patikėjimo teisė į perduodamą Savivaldybės turtą atsiranda nuo turto perdavimo patikėjimo teisės subjektui (patikėtiniui) ir turto perdavimo-priėmimo akto pasirašymo.

 Šiuo metu sprendimo projekte nurodytą turtą valdo patikėjimo teise Pasvalio r. Daujėnų pagrindinė mokykla. Pagal Pasvalio rajono savivaldybės 2020 m. vasario 26 d. sprendimą Nr. T1-19 „Dėl Pasvalio r. Daujėnų pagrindinės mokyklos reorganizavimo ir reorganizavimo sąlygų aprašo patvirtinimo“, Pasvalio r. Daujėnų pagrindinė mokykla reorganizuojama nuo 2020 m. rugsėjo 1 d., skaidymo būdu išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai. Pagal šiuo sprendimu patvirtintas Pasvalio r. Daujėnų pagrindinės mokyklos reorganizavimo, išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai, sąlygas Pasvalio r. Daujėnų pagrindinės mokyklos patikėjimo teise valdomas ir naudojamas Savivaldybės turtas turi būti perduotas patikėjimo teise valdyti Pasvalio Pasvalio Lėvens pagrindinei mokyklai ir Pumpėnų gimnazijai.

 **2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė